English: I'll deal with the last point first, because there is a real concern about the level of misinformation and dishonesty in trying to dissuade people from having the vaccine and a range of scare stories that are being promoted. And I should say that I'm grateful for the way that Members across the political spectrum have looked to be really consistent in urging people to take the vaccine. You'll have seen not just the celebrities who have gone out and encouraged people from black and Asian origin groups to have the vaccine, but also you saw politicians from across the political divide doing the same thing as well. You wouldn't normally have Diane Abbott and James Cleverly endorsing the same message, but it very much has happened. The sewer of misinformation that is available is a real concern for all of us, and in particular as we go through the age groups, the concerns that have been given are a real threat to all of us. So, we know that employers in each of those areas are reinforcing those messages, and we know that, locally, our general practitioners and others are doing it and to the point of vaccination, those conversations take place. But it's really about the amount of information we're able to get out earlier, and some of that is because it's the organic spread of this, whether it's through WhatsApp or Facebook or other social media platforms, it's being able to combat that in those areas as well. You'll see that this is a challenge, not just in the Government, about who the message comes from, because while some people will believe what I have to say when I say that I've spoken to our chief medical officer and this is the advice, but there are many others who need to hear that directly from others. So, it's a multiplicity of voices, especially those people who are from those communities of concern, other care workers talking about their experiences and in particular independent medics, as opposed to others. And you'll see that we're promoting that on Welsh Government platforms and others, and I hope that Members do find it easy enough to find sources of information if you're getting concerns about this. If Members do have concerns about where that information is, then please do contact me and I'll happily make sure that something goes out to Members more generally to point people to reliable sources of information. On your starting point about the clarity in communications, groups 5 to 9 include all people over the age of 50 and that's the point the First Minister was making. We're working through that in terms of priorities. We're into groups 5 and 6 already, people will be receiving invites and will be going through in turn. I do expect, as I said earlier, to be able to at least match the pace of the roll-out in England, which means that we should be able to do that earlier than the end of April, which is good news for everyone, and then to start with the rest of the adult population. And that gets me, I guess, into your middle question, which is about broadening vaccine priorities. I know that you say you're not looking to de-prioritise other people, but the reality is that if you broaden vaccination categories, if you add more people in over and above the JCVI prioritisation, then you are de-prioritising other people. And I take on board your point about who these people are. It's either a choice - and we've asked JCVI for advice - of whether there are particular occupations that should be prioritised above age groups or together with other age groups. And then there may be some difficult value questions, because actually, if you work in retail, or if you're a taxi driver, or if you're a post office worker, then you have different risks to other people, and I know that lots of the conversation is about teachers or the police, but if there are other groups with a larger occupational profile in terms of acquiring COVID. So, we may face a challenge - and it depends what the JCVI says - about whether we have key workers as a category or individual workers, and within that, I'll be interested in advice around how specific that advice would be and how quickly our whole programme can move. Now, I need to receive and consider that JCVI advice and I'm expecting that that isn't very far into the future, so this isn't going to be theoretical for much longer. I'll need to make an actual decision and as soon as I have made a decision, I'll be clear about what that is and provide that to the public as well as Members, and of course, we'll have the published advice from the JCVI to work from. So, I understand the case that the Member makes, but I have to say that, without clarity in how that would work and making sure that we protect people at the greatest risk as soon as possible, it's not a position that I think should affect groups 5 to 9, who are still progressing through at some pace.
Welsh: Fe wnaf i ymdrin â'r pwynt olaf yn gyntaf, oherwydd mae yna bryder gwirioneddol ynghylch y lefel o wybodaeth gyfeiliornus a'r anonestrwydd wrth geisio perswadio pobl i beidio â chael y brechlyn ac mae yna gasgliad o straeon arswyd sy'n cael eu hyrwyddo. Ac fe ddylwn i ddweud fy mod i'n ddiolchgar am y ffordd y mae'r Aelodau o bob lliw gwleidyddol wedi bod yn gyson iawn yn eu hanogaeth i bobl gael y brechlyn. Rydym wedi gweld nid yn unig enwogion yn mynd allan ac yn cymell pobl o grwpiau o darddiad du ac Asiaidd i gael y brechlyn, ond rydym wedi gweld gwleidyddion o bob argyhoeddiad gwleidyddol yn gwneud yr un fath hefyd. Fel arfer, ni fyddai Diane Abbott a James Cleverly yn cymeradwyo'r un genadwri, ond mae hyn wedi digwydd i raddau helaeth iawn. Mae'r domen o wybodaeth gyfeiliornus sydd ar gael i'r cyhoedd yn bryder gwirioneddol i bob un ohonom ni, ac yn arbennig wrth inni fynd trwy'r grwpiau oedran, mae'r pryderon a fynegwyd yn fygythiad gwirioneddol i bob un ohonom ni. Felly, fe wyddom fod y cyflogwyr ym mhob un o'r meysydd hynny'n ategu'r genadwri honno, ac fe wyddom fod y meddygon teulu ac eraill, yn lleol, yn gwneud hynny, a hyd at y safle brechu mae sgyrsiau felly'n digwydd. Ond mae'n ymwneud mewn gwirionedd â faint o wybodaeth y gallwn ni ei chyfathrebu'n gynharach, mae hynny i ryw raddau oherwydd natur systemig ymlediad y straeon hyn, boed hynny drwy WhatsApp neu Facebook neu lwyfannau eraill yn y cyfryngau cymdeithasol, mae'n golygu gallu gwrthsefyll yr wybodaeth anghywir yn y mannau hynny hefyd. Fe welwch chi faint yr her, nid yn unig yn y Llywodraeth, ynglŷn â phwy sy'n cyfathrebu'r neges, oherwydd er y bydd rhai pobl yn credu'r hyn a ddywedaf pan wyf yn dweud fy mod i wedi siarad â'n prif swyddog meddygol ac mai dyma'r cyngor, ond mae llawer o bobl eraill y mae angen iddyn nhw gael clywed hynny'n uniongyrchol gan rywun arall. Felly, mae'n rhaid wrth lawer o leisiau, yn enwedig i'r bobl hynny sy'n dod o'r cymunedau sy'n peri fwyaf o bryder, a gweithwyr gofal eraill yn siarad am eu profiadau nhw ac yn benodol feddygon annibynnol, yn hytrach nag eraill. Ac fe fyddwch chi'n gweld ein bod ni'n hyrwyddo hynny ar lwyfannau Llywodraeth Cymru a llwyfannau eraill, ac rwy'n gobeithio y bydd yr Aelodau yn ei chael hi'n ddigon hawdd dod o hyd i ffynonellau o wybodaeth os ydych chi'n clywed pryderon am hyn. Os oes gan Aelodau bryderon ynghylch ble mae'r wybodaeth honno ar gael, cysylltwch â mi ac fe fyddaf yn hapus i sicrhau bod rhywbeth yn cael ei anfon allan at yr Aelodau yn fwy cyffredinol i dynnu sylw pobl at ffynonellau dibynadwy o wybodaeth. O ran eich pwynt cychwynnol ar eglurder o ran cyfathrebu, mae grwpiau 5 i 9 yn cynnwys pawb dros 50 oed a dyna'r pwynt yr oedd y Prif Weinidog yn ei wneud. Rydym ni'n gweithio drwy'r rhain o ran y blaenoriaethau. Rydym wedi cyrraedd grwpiau 5 a 6 yn barod, ac fe fydd pobl yn cael eu gwahoddiadau ac fe fyddan nhw'n cael mynd drwodd yn eu tro. Rwy'n disgwyl, fel y dywedais i'n gynharach, y byddwn o leiaf yn gallu mynd ar yr un cyflymder â'r cyflwyniad yn Lloegr, sy'n golygu y dylem ni allu gwneud hynny'n gynharach na diwedd mis Ebrill, sy'n newydd da i bawb, ac yna i ddechrau ar weddill y boblogaeth sy'n oedolion. Ac mae hynny'n fy arwain i, rwy'n credu, at ateb y cwestiwn yn y canol, sy'n ymwneud ag ehangu blaenoriaethau'r brechlyn. Fe wn i eich bod chi'n dweud nad ydych chi'n ceisio dadflaenoriaethu pobl eraill, ond y gwir amdani yw, pe byddech chi'n ehangu'r categorïau ar gyfer brechu, pe byddech chi'n ychwanegu mwy o bobl at y grwpiau sydd gan y Cyd-bwyllgor ar Imiwneiddio a Brechu i'w blaenoriaethu, yna fe fyddwch chi'n amddifadu pobl eraill o'r flaenoriaeth. Ac rwy'n deall eich pwynt chi ynglŷn â gofyn pwy yw'r unigolion hyn. Dewis yw hwn, felly - ac rydym ni wedi gofyn i'r Cyd-bwyllgor ar Imiwneiddio a Brechu am gyngor - ynghylch a oes yna alwedigaethau penodol y dylid eu blaenoriaethu uwchlaw grwpiau oedran neu ynghyd â grwpiau oedran eraill. Ac yna efallai y bydd rhai cwestiynau anodd o ran ein gwerthoedd ni, oherwydd mewn gwirionedd, os ydych chi'n gweithio ym maes manwerthu, neu os ydych chi'n gyrru tacsi, neu os ydych chi'n gweithio yn swyddfa'r post, yna mae eich risgiau chi'n wahanol i risgiau pobl eraill, a gwn fod llawer o'r drafodaeth hon yn ymwneud ag athrawon neu'r heddlu, ond a oes yna grwpiau eraill â phroffil galwedigaethol mwy o ran caffael COVID. Felly, fe allem ni fod yn wynebu her - ac mae hyn yn dibynnu ar yr hyn a ddywed y Cyd-bwyllgor ar Imiwneiddio a Brechu - ynghylch a ydym ni'n cynnwys gweithwyr allweddol mewn categori neu weithwyr unigol, ac o fewn hynny, fe hoffwn i gael cyngor ynghylch pa mor benodol y gallai'r cyngor hwnnw fod a pha mor gyflym y gall ein rhaglen gyfan ni symud. Nawr, mae angen imi gael y cyngor hwnnw gan y Cyd-bwyllgor ar Imiwneiddio a Brechu a'i ystyried, ac rwy'n disgwyl na fydd raid imi aros yn hir iawn, felly nid rhywbeth damcaniaethol fydd hyn am lawer mwy o amser. Fe fydd angen imi wneud penderfyniad gwirioneddol a chyn gynted ag y byddaf i wedi gwneud penderfyniad, fe fyddaf yn mynegi hwnnw'n eglur ac yn cyfathrebu hwnnw i'r cyhoedd yn ogystal ag i'r Aelodau, ac wrth gwrs, fe fyddwn yn gweithio ar sail y cyngor a gyhoeddir gan y Cyd-bwyllgor ar Imiwneiddio a Brechu. Felly, rwy'n deall y ddadl sydd gan yr Aelod. Ond rhaid dweud, heb eglurder am sut y byddai hynny'n gweithio a sicrhau ein bod yn amddiffyn y bobl sydd yn y perygl mwyaf cyn gynted â phosibl, nid yw'r safbwynt hwnnw'n un a fyddai'n effeithio ar grwpiau 5 i 9, sy'n parhau i symud ymlaen ar beth cyflymder.